open-index/open-wikipedia-markdown huggingface dataset:
தொலைக்கட்டளை

**தொலைக்கட்டளை** (*telecommand*) அல்லது தொலைக்கட்டுபாடு என்பது  அனுப்பப்படும் இடத்திற்கு நேரடியாக இணைக்கப்படாத தொலைநிலை அமைப்பு அல்லது அமைப்புகளை கட்டுப்படுத்த அனுப்பப்படும் கட்டளையாகும். இந்தக் கூட்டுச்சொல் டெலி = தொலைவிடம் (கிரேக்கம்) மற்றும் கம்மாண்ட் =  ஆர்டர் (லத்தீன்) ஆகிய தனிச்சொற்கலில் இருந்து பெறப்பட்டது. தொலைநிலை அளவீட்டு, கணினிநிரல் வடிவமைப்பாள ருக்கு அல்லது  இயக்குபவருக்கு ஆர்வமுள்ள தகவல்களை அளிக்க வேண்டிய அமைப்புகளுக்கு தொலைக்கட்டளை, தொலையளவீட்டியல்  தேவைப்படுகிறது. *தொலைக்கடளை* நிகழ்நேரத்தில்  சூழ்நிலைகளைச் சாராமல் செய்யப்படுகிறது  (மார்ஸோகோடு நேர்வைப் போலவே விண்வெளி தாமதமும் சில நாட்களாக இருக்கலாம்).

## விளக்க வகைகள்

* சோபாவிலிருந்து ஒரு தொலைக்காட்சியைக் கட்டுப்பாடு
* ஆயுதங்கள் அல்லது ஏவுகணைகளின் தொலைநிலை வழிகாட்டுதல்
* தரை நிலையத்திலிருந்து செயற்கைக்கோளின் கட்டுப்பாடு
* கதிரலைக் கட்டுப்பாட்டு விமானத்தை பறக்கவிடுதல்

## கட்டளைகளை அனுப்புதல்
ஒரு  தொலைக்கட்டளை (TC) பயனுள்ளதாக இருக்க , அது ஒரு முன் ஏற்பாடு செய்யப்பட்ட வடிவத்தில் தொகுக்கப்பட வேண்டும் (இது ஒரு ஊர்தி அலை மீது மாற்றியமைக்கப்பட்ட ஒரு குறிகையைப் பின்பற்றலாம் , பின்னர்  அந்த குறியேற்ற அலை தொலைநிலை அமைப்புக்கு போதுமான திறனுடன் அனுப்பப்படுகிறது. தொலைநிலை அமைப்பு பின்னர் தொலைவிட அமைப்பு ஊர்தியலையில் இருந்து குறியிறக்கி அனுப்பிய கட்டளைக் குறிகையைப் பெறுகிறது அதை இயக்கும். யஊர்தியலைச் செலுத்தம் புறஒலியளையாலோ அகச்சிவப்புக் கதிரலையாலோ அல்லது பிற மின்காந்த வழிமுறைகளாலோ  அமையலாம்.

### அகச்சிவப்பலைக் குறிகை

### புறஒலிக் குறிகை

## புதிய பயன்பாடுகள்
பெரும்பாலும் சிறிய புதிய தொலைவிடக் கட்டுபாட்டு விமானங்கள், உலங்கூர்திகள் தவறாக கதிரலை கட்டுபாட்டுக் கருவிகளாக  விளம்பரப்படுத்தப்படுகின்றன. ஆனால், அவை அகச்சிவப்பு அலை அல்லது மின்காந்த  அலை வழிகாட்டுதல் மூலம் கட்டுப்படுத்தப்படுகின்றன. இந்த இரண்டு அமைப்புகளும் தொலைக்கட்டளையின் பகுதியாகும்.

## மறைகுறியாக்கம்
தொலைநிலை அமைப்பிற்கான ஏற்கபடாத அணுகலைத் தடுக்க , தொலைக்கட்டளை மறைகுறியாக்கமும். இரகசியப் பகிர்வும் பயன்படுத்தப்படலாம்.

## மேலும் காண்க

* கதிரலைக் கட்டுப்பாடு
* தொலைவிட  இயக்குதல்
* தொலை எந்திரனியல்
* தொலையளவியல்

## மேற்கோள்கள்

பகுப்பு:தொலைவிடக் கட்டுபாடு
பகுப்பு:வானூர்தி நிலையங்கள்
பகுப்பு:விண்வெளிப் பயணங்கள்
ஓபர்த் விளைவு

விண்வெளி அறிவியலில் ,  **ஓபர்த் இயக்குதல் முறை** என்பது ஒரு விண்கலம் ஈர்ப்பு விசைக் கிணற்றுக்குள் வரவழைத்து பின்னர் அதன் பொறிகளைப் பயன்படுத்தி, மேலும்  கலம் ஈர்ப்பில் இருந்து விடுபடும் போது விரைவுப்படுத்துவதன் மூலம் கூடுதல் வேகத்தை அடையும் வழிமுறையாகும். இதன் விளைவாக ஏற்படும் உந்துதல் , ஈர்ப்பு கிணற்றுக்கு வெளியே அதே உந்துவிசையைப் பயன்படுத்துவதை விட  கூடுதலான இயக்க ஆற்றலைப் பெறுவதற்கான மிகவும் திறமையான வழியாகும். செயல்திறனில் ஏற்படும் ஈட்டம்,  ஓபர்த் விளைவால் விளக்கப்படுகிறது , இதில்  உயர் வேகத்தில் ஒரு எதிர்வினைப் பொறியைப் பயன்படுத்துவது தாழ் வேகத்தில் அதைப் பயன்படுத்துவதை விட இயக்க ஆற்றலில் அதிக மாற்றத்தை உருவாக்குகிறது. நடைமுறைச் சொற்களில் , இதன் பொருள் என்னவென்றால் , ஒரு விண்கலத்தின் வட்டணை விரைவு( திசைவேகம்) (மேலும் அதன் இயக்க ஆற்றல்) மிக அதிகமாக இருக்கும்போது , அதன் எரிபொருளை எரிப்பதற்கான மிகவும் ஆற்றல்  திறமையான முறை, மிகக் குறைந்த வட்டண்னையின் அண்மைப்புள்ளியில் உள்ளது. சிலவேளைகளில்  , ஓபர்த் விளைவின் செயல்திறனைப் பயன்படுத்திக் கொள்ள விண்கலத்தை ஈர்ப்பு கிணற்றால் விரைவை குறைப்பதற்கு எரிபொருளைச் செலவழிப்பது கூட திறமை மிக்கதாகும். இந்த முறையும் விளைவும் விளைவுகள் 1927 ஆம் ஆண்டில் அவற்றை முதன்முதலில் விவரித்த  அறிஞரான எர்மன் ஓபெர்த்தின் பெயரால் பெயரிடப்பட்டுள்ளன.  இவர் ஒரு டிரான்சில்வேனியன் சாக்சன் இயற்பியலாளரும் புத்தூழி  ஏவூர்திகளின் நிறுவனரும் ஆவார்.

ஓபெர்த்  இயக்குதல்முறை மிகவும் பயனுள்ளதாக இருக்க, விண்கலம் ஒரு குறுகிய காலத்திற்கு மட்டுமே கோளுக்கு அருகில் இருப்பதால் , செலுத்துபொறி குறுகிய காலத்தில் முடிந்தவரை அதிக உந்துவிசையை உருவாக்க வேண்டும். இதன் விளைவாக , நீர்ம - உந்தல் ஏவூர்திகளைப் போன்ற உயர் - உந்துதல்  ஏவூர்திப் பொறிகளுக்கு ஓபர்த் முறை மிகவும் பயனுள்ளதாக இருக்கும் , மேலும் இயனி ஓட்டுதல்கள் போன்ற குறைந்த - உந்துதல் எதிர்வினை பொறிகளுக்கு இது குறைந்த பயனே தரும்.  ஓபெர்த்.விளைவு பல நிலை  ஏவூர்திகளின் நடத்தையைப் புரிந்துகொள்ளவும் பயன்படுத்தப்படலாம். மேல் நிலையில் அது கொண்டு செல்லும் உந்துவிசைகளின் மொத்த வேதியியல் பொதிவு ஆற்றலை விட மிகவும் கூடுதலான இயக்க ஆற்றலை உருவாக்க முடியும்.

தொடர்புடைய ஆற்றல்களைப் பொறுத்தவரை , ஓபர்த் விளைவு அதிக வேகத்தில் மிகவும் பயனுள்ளதாக இருக்கும் , ஏனெனில் அதிக வேகத்தில் உந்துதல் அதன் வேதியியல் ஆற்றல் ஆற்றலுடன் கூடுதலாக குறிப்பிடத்தக்க இயக்க ஆற்றலைக் கொண்டுள்ளது. (204). அதிக வேகத்தில் விண்கலம் அதிக மாற்றத்தைப் பயன்படுத்தி ( இயக்க ஆற்றலின் குறைப்பு) (இது பின்னோக்கி தீர்வதால் , குறைந்த வேகத்தில் , எனவே இயக்க ஆற்றலைக் குறைத்துப் பயன்படுத்தி) கலத்தின் இயக்க ஆற்றலின் அதிகரிப்பை உருவாக்குகிறது. 

## மேலும் காண்க

* இரு நீள்வட்டப்  பெயர்வு
* ஈர்ப்பு உதவி முறை
* செலுத்துதல் திறன்

## மேற்கோள்கள்
 

பகுப்பு:செவ்வாய்த் திட்டங்கள்
பகுப்பு:விண்வெளிப் பயணங்கள்
பகுப்பு:பொறியியல்
கேசவ பிரசாத் மௌரியா

**கேசவ பிரசாத் மௌரியா** (*Keshav Prasad Maurya*) (பிறப்பு: 7 மே 1969), இந்தியாவின் உத்தரப் பிரதேச மாநிலத்தில் துணை முதலமைச்சராக உள்ளார். இவர் பாரதிய ஜனதா கட்சியின் அரசியல்வாதியும், வணிகரும் ஆவர்.
## அரசியல்
இளமையில் இவர் ராஷ்டிரிய சுயம் சேவாக் சங்கத்தில் தொடர்புடையவராக இருந்தார். மேலும் ராம ஜென்ம பூமி இயக்கத்தில் பங்கு கொண்டார். பாரதிய ஜனதா கட்சியின் இதர பிற்படுத்தப்பட்ட வகுப்பினர் அணி மற்றும் விவசாயிகள் அணியின் ஒருங்கிணைப்பாளராக பணியாற்றினார். 2012ல் உத்தரப் பிரதேச சட்டமன்ற உறுப்பினராக தேர்வு செய்யப்பட்டார். 2014ல் புல்பூர் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார். ஏப்ரல் 2016ல் உத்தரப் பிரதேச மாநில பாரதிய ஜனதா கட்சி தலைவராக நியமிக்கப்பட்டார். 2017 உத்தரப் பிரதேச சட்டமன்றத் தேர்தலில் சிராத்து சட்டமன்றத் தொகுதியிலிருந்து வெற்றி பெற்ற கேசவ பிரசாத் மௌரியா 18 மார்ச் 2017 அன்று துணை முதலமைச்சராக தேர்வு செய்யப்பட்டார்.
9 செப்டம்பர் 2017 முதல் இவர் உத்தரப் பிரதேச சட்ட மேலவை உறுப்பினராக உள்ளார்.
## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மக்களவை உறுப்பினர்கள்
பகுப்பு:உத்தரப் பிரதேச சட்டமன்ற உறுப்பினர்கள்
அல்டினா சினாசி

**அல்டினா சினாசி** ( *Altina Schinasi* ) (ஆகஸ்ட் 4, 1907 - ஆகஸ்ட் 19, 1999) ஒரு அமெரிக்கச் சிற்பியும், திரைப்பட தயாரிப்பாளரும், தொழில்முனைவோரும், சாரள அலங்காரம், வடிவமைப்பாளர் மற்றும் கண்டுபிடிப்பாளரும் ஆவார். "ஹார்லெக்வின் கண் கண்ணாடி சட்டகம்" என்று இவர் அழைத்த *கேட்-ஐ கிளாஸ்* என்று பிரபலமாக அறியப்படுவதை வடிவமைப்பதில் மிகவும் பிரபலமானவர்.

## ஆரம்ப கால வாழ்க்கை
ஆகஸ்ட் 4, 1907 இல் மன்ஹாட்டனின் மேல் மேற்குப் பகுதியில் உள்ள சினாசி மாளிகையில் சினாசி குடும்பத்தில் இளைய குழந்தையாக பிறந்தார். வீட்டிலேயே பயிற்றுவிக்கப்பட்ட பிறகு, அல்டினா ஹோரேஸ் மான் பள்ளியில் பயின்றார். மேலும் பன்னிரண்டாவது வயதில் மாசசூசெட்ஸில் உள்ள வெல்லஸ்லியில் உள்ள டானா ஹால் பள்ளியில் தங்கி பயின்றார்.

அல்டினாவின் தாயார், டானா ஹாலில் பட்டம் பெற்ற சிறிது காலத்திற்குப் பிறகு அல்டினாவையும் இவரது சகோதரியையும் பாரிஸுக்கு அழைத்துச் சென்றார். அங்கு அல்டினா தனது உறவினரான ரெனே பென்சுசனிடம் ஓவியம் பயின்றார். பென்சுசனுடன் இருந்த காலத்தில் கலையின் மீது ஆழ்ந்த மதிப்பை வளர்த்துக் கொண்டார். இதன் விளைவாக, அல்டினா மாநிலங்களுக்குத் திரும்பியபோது கல்லூரியில் சேருவதை விட கலைப் பள்ளியில் சேரத் தேர்ந்தெடுத்தார். நியூயார்க்கில், அல்டினா ரோரிச் அருங்காட்சியகத்தில் சாமுவேல் ஹால்பர்ட்டுடன் படித்தார்.

## சாரளங்கள் அலங்காரம் செய்பவர்
அல்டினா, பீட்டர் கோப்லேண்ட் என்பவருடன்  சேர்ந்து ஐந்தாவது அவென்யூ கடைகளுக்கான சாரங்களை வடிவமைக்கும் வேலையை மேற்கொண்டார். இந்த வேலையில் தான் இரண்டு போன்விட் டெல்லர் சாரளங்களை வடிவமைக்க நியமிக்கப்பட்ட சால்வதோர் தாலீயுடன்  இணைந்து பணியாற்றினார். தாலீ வடிவமைத்த சாரளங்களை உருவாக்க அல்டினா கோப்லாண்ட் பட்டறையில் பணியாற்றினார்.

1932 இல் இட்லரின் ஆட்சியிலிருந்து தப்பி நியூயார்க்கில் குடியேறிய ஜெர்மன் கலைஞரான ஜார்ஜ் க்ரோஸ் என்பவரை நீண்டகாலமாக பின்பற்றினார்.

## மரியாதை
ஆகஸ்ட் 4, 2023 அன்று, கூகுள் அல்டினா சினாசியின் 116வது பிறந்தநாளை தனது கேளிச்சித்திரத்துடன்  கொண்டாடியது. அதில் "ஒன்றுக்கும் மேற்பட்ட வழிகளில் தொலைநோக்கு பார்வை கொண்ட பெண்ணுக்கு பிறந்தநாள் வாழ்த்துக்கள்" என்று கூறியது. இவரின் மகன் டெர்ரி சாண்டர்ஸ் தனது குடும்பத்தினர் சார்பாக  "பிறந்தநாள் வாழ்த்துக்கள், டினா! உங்கள் தைரியம், கருணை மற்றும் உத்வேகத்திற்கு நன்றி. எப்போதும்" என்ற ஒரு குறிப்பைப் பகிர்ந்து கொண்டார்.

## சான்றுகள்
 

## குறிப்புகள்
*Schinasi Miranda, Altina. *The Road I Have Traveled*. Santa Fe: Apodaca Hill Press, 1995
*
*
*

## வெளி இணைப்புகள்
*
*. Interview with Altina Schinasi and Joan Mister broadcast on WPFW, November 4, 1978.
* Altina Schinasi: the visionary artist who reshaped perception

பகுப்பு:பெண் கண்டுபிடிப்பாளர்கள்
பகுப்பு:1999 இறப்புகள்
பகுப்பு:1907 பிறப்புகள்
செனான் நாற்குளோரைடு

**செனான் நாற்குளோரைடு** (*Xenon tetrachloride*)  XeCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது நிலைப்புத்தன்மையற்ற ஒரு சேர்மமாகும். மற்ற மந்தவாயு ஆலைடு சேர்மங்களைப் போல  தனிமங்களை இணைப்பதன் மூலமோ, அதிக செயலில் உள்ள ஆலசனேற்ற முகவரைப் பயன்படுத்துவதன் மூலமோ அல்லது டெட்ரா ஆலோசெனான் சேர்மங்களில் மற்ற ஆலைடுகளை மாற்றுவதன் மூலமோ இதை தயாரிக்கமுடியாது. அதற்கு பதிலாக, K129ICl4 என்ற சேர்மத்தில் தொடங்கி, கதிரியக்கச் சிதைவு நுட்பத்தைப் பயன்படுத்தி தயாரிக்கலாம். 129ICl4– சகப்பிணைப்பு கொத்தில் உள்ள அயோடின்-129 அணு கதிரியக்கத்தன்மை கொண்டதாகும்.  இது பீட்டா சிதைவுக்கு உட்பட்டு செனான்-129 ஆக மாறுகிறது. இதன் விளைவாக உருவாகும் XeCl4 மூலக்கூறு செனான் டெட்ராபுளோரைடுக்கு ஒப்பான சதுரத்தள மூலக்கூறு வடிவவியலைக் கொண்டுள்ளது.

மாற்றாக, தனிமங்களை சேர்த்து மின்சுமையேற்றுவதன் மூலமும் செனான் நாற்குளோரைடு உற்பத்தியைப் பெறலாம்.

## மேற்கோள்கள்

பகுப்பு:செனான்(IV) சேர்மங்கள்
பகுப்பு:குளோரைடுகள்
சிராத்து

**சிராத்து** (*Sirathu*), இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில் உள்ள கௌசாம்பி மாவட்டத்தில் உள்ள பேரூராட்சி ஆகும். இது மாநிலத் தலைநகரான லக்னோவிற்கு தெற்கே  150.5 கிலோ மீட்டர் தொலைவிலும், கான்பூரிலிருந்து 140 கிலோ மீட்டர் தொலைவிலும், பிரயாகையிலிருந்து 60 கிலோ மீட்டர் தொலைவிலும் உள்ளது.

## போக்குவரத்து
சிராத்து தொடருந்து நிலையம் பிரயாகை-கான்பூர் இருப்புப் பாதை வழித்தடத்தில் உள்ளது.  பிரயாக்ராஜ் மற்றும் கான்பூருக்கு சிராத்து நகரம் தொடருந்துகள் மற்றும் பேருந்துகள் மூலம் இணைக்கப்பட்டுள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 12.1 எக்டேர் பரப்பளவும், 2486 வீடுகளும் கொண்ட சிராத்து பேரூராட்சியின் மக்கள் தொகை 14423 ஆகும். அதில் ஆண்கள் 7546 மற்றும் பெண்கள் 6877  ஆக உள்ளனர். பாலின விகிதம் 1000 ஆண்களுக்கு 941 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1982 ஆகவுள்ளனர். இதன் சராசரி  எழுத்தறிவு 72.98% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2729 மற்றும் 0 ஆகவுள்ளனர். இதன் மக்கள் தொகையில் இந்துக்கள் 11,809, இசுலாமியர் 2,526 மற்றும் பிறர் 88 ஆகவுள்ளனர்.
## புகழ் பெற்றவர்கள்
* கேசவ பிரசாத் மௌரியா
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
ஆயுஷ் ரிஜால்

**ஆயுஷ் ரிஜால்** *(Aayush Rijal)*, **கோபால் ரிஜால்** *(Gopal Rijal)* என்றும் அழைக்கப்படுகிறார், (பிறப்பு பிப்ரவரி 6, 1980) ஒரு நேபாளி திரைப்பட நடிகர், படைப்பாற்றல் மிக்க இயக்குநர் மற்றும் வசனகர்த்தா ஆவார். அவரது வரவுகளில் இசை வீடியோக்கள், தொலைக்காட்சி விளம்பரங்கள், ஆவணப்படங்கள் மற்றும் 30 க்கும் மேற்பட்ட திரைப்படங்கள் ஆகியவை அடங்கும். ரிஜால் ஒளிப்பதிவாளராக தனது சினிமா வாழ்க்கையைத் தொடங்கினார்.

## திரைப்பட வரிசை

## அரசியல் வாழ்க்கை
2017 நேபாள பொதுத் தேர்தலின் போது, ரிஜால் நேபாள காங்கிரசுக்கு ஆதரவாக இருந்ததாக அறிவிக்கப்பட்டது.

## விருதுகள்

## இசை கானொளி
நபிர்சே திமி லாய் 

## குறிப்புகள்

பகுப்பு:Articles with hCards
பகுப்பு:வாழும் மக்கள்
பகுப்பு:1980 பிறப்புகள்
விண்வெளி முன்னோடி விருதுகள்

**விண்வெளி முன்னோடி விருதுகள்** (*Space Pioneer Awards*)  என்பவை தேசிய விண்வெளிக் கழகம்  ஆண்டுதோறும் வழங்கும் விருதுகளாகும் , இது ஒரு தற்சார்பான இலாப நோக்கற்ற கல்வி உறுப்பினர் அமைப்பாகும் , இது விண்வெளி எல்லையைத் த ஆய்வால் விரிவுபடுத்திய தனியர்களுக்கும் குழுக்களுக்கும் வழங்கப்படுகிறது.

13 பிரிவுகளில் விருதுகள் வழங்கப்படுகின்றன. பொதுவாக மூன்று அல்லது அதற்கு மேற்பட்ட விண்வெளி முன்னோடி விருதுகள் ஒவ்வோர் ஆண்டும் வழங்கப்படுகின்றன , எனவே ஒவ்வொரு பிரிவும் ஒவ்வொரு ஆண்டும் வழங்கப்படுவதில்லை.

## பிரிவுகள்
விருது வழங்கக்கூடிய 13 பிரிவுகளாவன:

# வணிகம் /குழுமம்
# வணிகர் / தொழில்முனைவோர்
# தூண்டுதல் கலை
# கல்வியாளர் / கல்வி
# அரசு சேவை (சட்டவியலற்றது)
# அரசு சேவை (சட்டவியல்)
# பொதுமக்கள் ஊடகம்
# பொது விழிப்புணர்வு
# அறிவியலாளர் / பொறியாளர்
# விண்வெளி சமூகத்திற்கான சேவை
# விண்வெளி வளர்ச்சி
# சிறப்பு தகுதி
# பரந்த ஊடகம்

### விருது பெற்றவர்களின் பட்டியல்
## மேலும் காண்க
* விண்வெளி தொழில்நுட்ப விருதுகள் பட்டியல்

## மேற்கோள்கள்

பகுப்பு:விண்வெளி அறிவியல்
பகுப்பு:விண்வெளி தொழில்நுட்பம்
புத்ரா கொமுட்டர் நிலையம்

**புத்ரா கொமுட்டர் நிலையம்** (ஆங்கிலம்: *Putra Commuter Station* மலாய்: *Stesen Komuter Putra*); சீனம்: 布特拉) என்பது மலேசியா, கோலாலம்பூர், மாநகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் அமைந்துள்ள இந்த நிலையம் 1995-ஆம் ஆண்டில் இருந்து செயல்படுகிறது. நவம்பர் 1995-ஆம் ஆண்டில் மின்மயமாக்கப்பட்டது.

தீபகற்ப மலேசியாவின் மற்றொரு தொடருந்து வழித்தடமான சிரம்பான் வழித்தடத்தை பயன்படுத்தும் கொமுட்டர் தொடருந்துகளும் இந்த புத்ரா நிலையத்தைப் பயன்படுத்திக் கொள்கின்றன.

## பொது

இந்த நிலையத்திற்கு அருகில் புத்ரா உலக வர்த்தக மையம் (*Putra World Trade Centre*) அமைந்துள்ளது. அந்த வகையில் அந்த மையத்தின் பெயரும் இந்த நிலையத்திற்கும் வைக்கப்பட்டு உள்ளது. மலேசியாவில் பிரபலமான புத்ரா உலக வர்த்தக மையம் தற்போது கோலாலம்பூர் உலக வர்த்தக மையம் (*World Trade Centre Kuala Lumpur*) என்று அழைக்கப்படுகிறது.

புத்ராஜெயாவில் உள்ள **[[புத்ராஜெயா பன்னாட்டு மாநாட்டு மையம்]]** 2003-ஆம் ஆண்டில் கட்டப்பட்ட பின்னர், கோலாலம்பூரில் இருந்த மாநாட்டு மையம், கோலாலம்பூர் உலக வர்த்தக மையம் என பெயர் மாற்றம் கண்டது. கோலாலம்பூரில் நடைபெறும் பெரிய அளவிலான மாநாடுகள் மற்றும் கண்காட்சிகள் கோலாலம்பூர் உலக வர்த்தக மையத்தில் நடைபெறுகின்றன.

## வரலாறு

பிரித்தானிய காலனித்துவ ஆட்சியின் போது, தற்போதைய புத்ரா கொமுட்டர் நிலைய தளத்தில் மெக்சுவெல் தொடருந்து நிறுத்தம் என்று அழைக்கப்படும் ஒரு நிறுத்தம் இருந்தது. அந்த நிறுத்தத்திற்கு அங்கு அருகில் இருந்த மெக்சுவெல் சாலையின் பெயர் வைக்கப்பட்டு இருந்தது. தற்போது இந்தச் சாலை துன் இசுமாயில் சாலை என பெயர் மாற்றம் கண்டுள்ளது.

1990-ஆம் ஆண்டு மற்றும் 1994-ஆம் ஆண்டுகளுக்கு இடையில் கோலாலம்பூர், சிலாங்கூர் மற்றும் நெகிரி செம்பிலான் மாநிலங்களில் தொடருந்து மின்மயமாக்கல் மற்றும் இரட்டைத் தண்டவாளக் கட்டுமானத்தின் போது இந்த நிறுத்தம் மீண்டும் புனரமைப்புச் செய்யப்பட்டது.

1995-இல் கேடிஎம் கொமுட்டர் சேவை தொடங்கப் பட்டதில் இருந்து, இந்த நிறுத்தத்தில் தொடருந்து அமைப்பு மற்றும் தொடருந்து நிலைய வடிவமைப்பு ஆகிய இரண்டிலும் மாற்றங்கள் செய்யப்படாமல் இருந்தது. 2007-ஆம் ஆண்டின் நடுப்பகுதியில் இந்த நிறுத்தமானது குறிப்பிடத்தக்க அளவிற்கு புனரமைப்பு கண்டது.

### அடிப்படை வசதிகள்

1995-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.

கிள்ளான் துறைமுக கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.

## மேற்கோள்கள்

## மேலும் காண்க
* கோலாலம்பூர்
* கோலாலம்பூர் சென்ட்ரல்
* கோலாலம்பூர் கூட்டாட்சி
* கோலாலம்பூர் மாநகராட்சி
* கோலாலம்பூர் கோபுரம்

## வெளி இணைப்புகள்

பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:ரவாங்-சிரம்பான் வழித்தடம்
பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:சிரம்பான் வழித்தடம்
சிறிய வெள்ளைப் பல் எலி

**சிறிய வெள்ளைப் பல் எலி** (*Small white-toothed rat*)(***பெரில்மிசு பெர்ட்மோரே***) என்பது முரிடே குடும்பத்தில் உள்ள கொறிணி சிற்றினமாகும். இது கம்போடியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. சிறிய வெள்ளைப் பல் எலி தீவாய்ப்புக் கவலை குறைந்த கவலை இனமாகப் பட்டியலிடப்பட்டுள்ளது.

## மேற்கோள்கள்


*  

பகுப்பு:கொறிணிகள்
மார்பக முதுகுத்தண்டு நரம்பு 3

**மார்பக முதுகுத்தண்டு நரம்பு 3** (Thoracic spinal nerve 3) என்பது முள்ளந்தண்டு வட முதுகெலும்பு நரம்பு ஆகும்.

இது நெஞ்சக முள்ளந்தண்டெலும்புக்கு (T3) கீழே இருந்து முதுகெலும்பிலிருந்து உருவாகிறது.

## மேற்கோள்கள்

பகுப்பு:தண்டுவட நரம்புகள்
இதய நரம்பு

**இதய நரம்பு** (*Cardiac nerve*) இதயத்துடன் தொடர்புடைய தானியக்க நரம்புகள் ஆகும். இவை:

* இதய மேல் நரம்பு  (*நெர்வசு கார்டியாகசு* *செர்விகலிசு சுபீரியர்*)
* நடு இதய நரம்பு (*நெர்வசு கார்டியாகசு செர்விகலிசு மீடியசு*)
* இதய கீழ் நரம்பு (*நெர்வசு கார்டியாகசு இன்பீரியர்*)

## உடற்கூறியல்
பின்வரும் தொடர்புடன் நரம்புகள் கழுத்தின் வேர்ப் பகுதி வரை செல்கின்றன:

பின்புறம்: "முதுகெலும்பு உடல்களின் முன்னோக்கி மேற்பரப்பைக் கொண்ட முன்தோல் குறுக்கம்"

மேல்: "பொதுவான கரோடிட் தமனி"

கீழ்: "காறைக்கீழ்நாடி"

பக்கவாட்டு: "பரிவு நரம்பு தண்டு" 

## மேற்கோள்கள்

பகுப்பு:இதயவியல்
எட்வர்ட் எல். ரைட்

**எட்வர்டு எல். (நெடு) உரைட்**  *(Edward L. (Ned) Wright)* (பிறப்பு: ஆகஸ்ட் 25,1947 , வாழ்சிங்டன் டி. சி.) ஒரு அமெரிக்க வானியற்பியலாளரும்  அண்டவியலாளரும் ஆவார் , அவர் கோப் வைஸ் மற்றும் டபிள்யூஎம்ஏபி திட்டங்களில் தனது சாதனைகளுக்காகவும் , அண்டவியல் மற்றும் சார்பியல் கோட்பாடு குறித்த வலை பயிற்சிகளில் வலுவான பெருவெடிப்புக்கான ஆதரவாளராகவும் அறியப்படுகிறார்.

உரைட் தனது  அறிவியல் இளவல் பட்டத்தை இயற்பியலில் 1969 இலும்  முனைவர் பட்டத்தை வானியலில் 1976 இலும்  ஆர்வார்டு பல்கலைக்கழகத்தில்  அண்ட நுண்ணலைப் பின்னணி கதிர்வீச்சின் உயரமான  ஏவூர்தி அளவீட்டிலும்  பெற்றார். எம்ஐடி இயற்பியல் துறையில் சிறிது காலம் இணை பேராசிரியராக கற்பித்த பிறகு , உ ரைட் 1981 முதல் யுசிஎல்ஏவில் பேராசிரியராக உள்ளார்.

அகச்சிவப்பு வானியலிலும் அண்டவியலிலும்   உரைட் ஆர்வம் காட்டுகிறார். மில்லிமீட்டர் அலைநீளங்களில் திறம்பட உறிஞ்சவும் வெளியிடவும் கூடிய நுண்தூசிக் குறுணைகள் ம் அண்ட நுண்ணலை பின்னணியில் இருந்து ரகசியங்களை வரைவதில் முக்கிய காரணிகளாக இருக்கக்கூடிய பிற  கூறுபாடுகளை அவர் ஆய்வு செய்துள்ளார். விண்வெளி அகச்சிவப்பு தொலைநோக்கி வசதி (SIRTF) அறிவியல் பணிக்குழுவில் பலதுறை அறிவியலாளராக  உரைட் , 1976 முதல் SIRTF திட்டத்தில் (பிறகு சுஸ்பிட்சஸர் விண்வெளி தொலைநோக்கி என்று மறுபெயரிடப்பட்டது) பணியாற்றியுள்ளார். 1978 முதல்  அண்டப் பின்னணி தேட்டத் திட்டத்தில் பணிபுரியும் குழுக்களில்  இவர் ஒரு செயற்குழுவில் உறுப்பினராக இருந்தார். அவர்  அகல்புல அகச்சிவப்பு அளக்கைத் தேட்டத் (WISE) திட்டத்தின் முதன்மை ஆய்வாளராக உள்ளார். ஜூன் 2001 இல் தொடங்கப்பட்ட வில்கின்சன் நுண்ணலை சமச்சீரின்மை ஆய்வில் (WMAP) தற்போதைய அறிவியல் குழுவில்  உரைட் உறுப்பினராக உள்ளார். WMAP என்பது வளரும் புடவியின் தொடக்கநிலை அலைவுகளைப் பற்றிய COBE கண்டுபிடிப்பைப் பின்தொடர்வதற்கான ஒரு ஆய்வுப் பணியாகும்.

1994 முதல் 1998 வரை வானியற்பியல் இதழின் அறிவியல் ஆசிரியராகப் பணியாற்றினார்.

## தகைமைகளும் , விருதுகளும்

* 1992 ஆம் ஆண்டில் கோப் குறித்த அவரது பணிக்காக நாசா விதிவிலக்கான அறிவியல் சாதனை பதக்கம்.
* 1995 ஆம் ஆண்டில் ஆண்டின் சிறந்த சிஎஸ்இஓஎல் புகழ்பெற்ற அறிவியலாராகப் என்று பெயரிடப்பட்டார்.
* 2011 இல் அமெரிக்கத் தேசிய அறிவியல் கல்விக்கழகத்தால் தேர்ந்தெடுக்கப்பட்டார்.
* அடிப்படை இயற்பியலில் திருப்புமுனைப் பரிசு,  திசம்பர் 2017

## மேற்கோள்கள்

## வெளி இணைப்புகள்

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:அமெரிக்க அண்டவியலாளர்கள்
பகுப்பு:அண்டவியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க வானியலாளர்கள்
பகுப்பு:ஆர்வர்டு கல்லூரி முன்னாள் மாணவர்கள்
ஐன்சுடைனியம்(II) குளோரைடு

**ஐன்சுடைனியம்(II) குளோரைடு** (*Einsteinium(II) chloride*) EsCl2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியமும் குளோரினும் சேர்ந்து இந்த இருமச் சேர்மம் உருவாகிறது. 
## தயாரிப்பு
ஐன்சுடைனியம்(III) குளோரைடு சேர்மத்துடன் ஐதரசன் வாயுவைச் சேர்த்து வினைபுரியச் செய்தால் ஐன்சுடைனியம்(II) குளோரைடு உருவாகும்.

::
## இயற்பியல் பண்புகள்
ஐன்சுடைனியம்(II) குளோரைடு ஒரு திண்மமாக காணப்படுகிறது.
## மேற்கோள்கள்

பகுப்பு:ஐன்சுடைனியம் சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
பாட்டா நிறுவனம்

**பாட்டா நிறுவனம்** (*The Bata Corporation* (சுருக்கமாக **பாட்டா**) பலவகையான காலணிகள்  மற்றும் இடுப்புவார் போன்ற தோல் பொருட்கள் உற்பத்தி மற்றும் சில்லறையாக விற்பனை செய்யும் பன்னாட்டு நிறுவனம் ஆகும். பாட்டா நிறுவனத்தை  ஆத்திரியா-அங்கேரி (தற்போது செக் குடியரசு) நாட்டின் அன்டோனின் பாட்டா என்பவர் 21 செப்டம்பர் 1894 அன்று நிறுவினார். தற்போது இவரது குடும்பத்தினர் தொடர்ந்து இந்நிறுவனத்தை நடத்தி வருகின்றனர். பாட்டா நிறுவனத்தின் தலைமையகம் சுவிட்சர்லாந்து நாட்டின் லோசான் நகரத்தில் அமைந்துள்ளது. தற்போது பாட்டா நிறுவனத்தின் தலைவராக கிரகம் அல்லன் மற்றும் தலைமைச் செயல் அதிகாரியாக சந்தீப் கட்டாரியாவும் செயல்படுகின்றனர்.

உலகின் முன்னணி காலணி உற்பத்தி நிறுவங்களில் ஒன்றான பாட்டா நிறுவனம் ஆண்டிற்கு 150 மில்லியன் ஜோடி காலணிகளை விற்பனை செய்கிறது. உலகம் முழுவதும் 18 நாடுகளில் காலணி உற்பத்தி தொழிற்சாலைகளும், 70 நாடுகளில் பாட்டாவின் 5,300க்கும் மேற்பட்ட  சில்லறை விற்பனை நிலையங்களும் உள்ளது. உலகம் முழுவதும் பாட்டா நிறுவனத்தில் 32,000 பேர் பணியாற்றுகின்றனர்.

கடந்த 125 ஆண்டுகளுக்கும் மேலாக காலணி உற்பத்தி தொழில் செய்துவரும் பாட்டா குடும்பத்தினர், பாட்டா நிறுவனத்தை *பாட்டா*, *பாட்டா தொழிற்சாலைகள்* மற்றும் *விளையாட்டு வீரர்களுக்கான காலணிகள் & சட்டைகள்* என மூன்று அலகுகளாக பிரித்துள்ளனர். பாட்டா நிறுவனத்தில் *பாட்டா*, *நார்த் ஸ்டார்,* *பவர்*, பப்பிள்கம்மர் மற்றும் *சாண்டக்* என 20 வகையான பெயர்களில் காலணிகள் உற்பத்தி செய்யப்படுகிறது.

## வரலாறு

பாட்டா நிறுவனம் தாமஸ் பாட்டா,  அன்டோனின் பாட்டா (சகோதரர்) & அன்னா பாட்டா (சகோதரி) ஆகியவர்களால் 21 செப்டம்பர் 1894 அன்று  10 தொழிலாளர்களுடன் காலணி உற்பத்தியை ஆத்திரியா-அங்கேரி (தற்போது செக் குடியரசு) நாட்டின் சுலீன் நகரத்தில்  தொடங்கப்பட்டது.

## வெளி இணைப்புகள்
*இந்தியர்கள் மனதில் நீங்காத இடம் பிடித்த பாட்டா செருப்பின் கதை
## மேற்கோள்கள்

## மேலும் படிக்க
* 

## வெளி இணைப்புகள்

* 
* Corporate website
* Bata Memories history of Bata community in Essex, UK
* "Bata-ville – We are not afraid of the future": somewhere.org.uk/bata-ville / bata-ville.com, Somewhere, 2007 United Kingdom *"Against the backdrop of economic regeneration, former employees of two now closed UK Bata factories are led on a unique journey through Bata's legacy and across a changing Europe."*
* Bata Industrials
* 

பகுப்பு:பன்னாட்டு வணிக நிறுவனங்கள்
பகுப்பு:சுவிட்சர்லாந்து
பகுப்பு:பன்னாட்டு காலணி உற்பத்தி நிறுவனங்கள்
மார்பக முதுகுத்தண்டு நரம்பு 2

**மார்பக முதுகுத்தண்டு நரம்பு 2** (*Thoracic spinal nerve 2*) என்பது முள்ளந்தண்டு வடத்தின் தண்டுவட நரம்பு ஆகும். 

இது நெஞ்சு முள்ளந்தண்டெலும்பு தொராசிக் முதுகெலும்பு 2 (T2) க்கு கீழிருந்து தண்டு வட எலும்புப் பகுதியிலிருந்து உருவாகிறது. மார்பக முதுகுத்தண்டு நரம்பு 2 முதுகெலும்பு இதயத்தைக் கட்டுப்படுத்த உதவுகிறது. இந்த 2 நரம்பின் முதுகெலும்பு வலி அறிகுறிகளில் மார்பு வலி, இதய பிரச்சனை மற்றும் இதய செயலில் இடையூறு ஆகியவை அடங்கும்.

## மேற்கோள்கள்

பகுப்பு:தண்டுவட நரம்புகள்
மார்பக முதுகுத்தண்டு நரம்பு 1

**மார்பக முதுகெலும்பு நரம்பு 1** (*Thoracic spinal nerve 1*) என்பது முள்ளந்தண்டு வடத்தில் தண்டுவட நரம்பு ஆகும்.

இது தண்டு வட எலும்புப் பகுதியில் நெஞ்சு முள்ளந்தண்டெலும்பு 1க்கு கீழிருந்து உருவாகிறது. இது தோள்களில் உள்ள நரம்புகளின் வலையமைப்பு ஆகும். இது முதுகெலும்பிலிருந்து கைகள் மற்றும் கைகளுக்கு உணர்ச்சி சமிக்ஞைகளைக் கொண்டு செல்கிறது.

## கூடுதல் படங்கள்

File:Slide6y.JPG|மார்பக முதுகுத்தண்டு நரம்பு 1


## மேற்கோள்கள்

பகுப்பு:தண்டுவட நரம்புகள்
ஏங்கல்பர்ட் சூக்கிங்

**எங்கல்பர்ட் லெவின் சூக்கிங்** (Angelbert Levin Schuking) (மே 23,1926 - ஜனவரி 5,2015) நியூயார்க் நகரத்தில் உள்ள நியூயார்க் பல்கலைக்கழகத்தில் இயற்பியல் பேராசிரியராக இருந்தார். அவரது ஆராய்ச்சி ஆர்வங்கள் கோட்பாட்டு வானியற்பியல் - பொது சார்பியல், அண்டவியல் துறைகளில் கவிந்துள்ளது.

## வாழ்க்கை
எங்கல்பர்ட் லெவின் சூக்கிங் மே 23,1926 அன்று கோர்டே வெசுட்டுபாலியாவில் பிறந்தார். அவர் சிறு வயதிலேயே வானியலில் ஆர்வத்தை வெளிப்படுத்தினார் , மேலும் தனது பதினான்காவது வயதில் சூரியப் புள்ளிகளை எண்ணுவதில் முனைப்பாக ஈடுபட்டார். பின்னர் அவர் மூன்சுட்டெர் பல்கலைக்கழகத்திலும் பின்னர் கோட்டிங்கனிலும் கணிதமும் இயற்பியலும் படித்தார். அவரது பேராசிரியர்களான வெர்னர்   ஐசன்பெர்க்  இரிச்சர்டு பெக்கர் மற்றும்  இராபர்ட் போல் ஆகியோர் இயற்பியலாளர்கள் ஆவர்.
1952 ஆம் ஆண்டில்  ஆம்பர்க்கில் சிறந்த செருமானிய இயற்பியலாளர் பாசுக்குவல் ஜோர்டானுடன் பொது சார்பியல் துறையில் பணியாற்றத் தொடங்கினார் , 1955 ஆம் ஆண்டில் அங்கு முனைவர் பட்டம் பெற்றார். பி. ஜோர்டனுடன் தான் அவர் தனது வாழ்க்கையின் பணியின் இருப்பிடத்தைக் கண்டுபிடித்து , பொது சார்பியல் வடிவியல் கூறுபாடுகளிலும்  ஐன்சுட்டைனின் புலச்  சமன்பாடுகளிலும் ஈடுபட்டார். 1961 இல் அவர் அமெரிக்காவுக்குச் சென்றார் , அங்கு அவர் முதலில் சிராகூசிலும் பின்னர் கார்னலிலும் ஆராய்ச்சி உதவியாளராக ஆனார். 1962 ஆம் ஆண்டில் ஆசுட்டினில் உள்ள டெக்சாசு பல்கலைக்கழகத்திற்குச் சென்றார் , அங்கு அவர் இயற்பியல் பேராசிரியராக ஆனார். அங்கு அவர் பொது சார்பியல் குறித்த  ஒரு குழுவைத் தொடங்கினார் , இதில் உரோசர் பென்ரோசு,  இராய் கெர்,  இரெய்னர் கே. சாச்சு, யூர்கன் எகிலர்சு போன்ற முதல் தர இயற்பியலாளர்கள் அடங்குவர். 1967 ஆம் ஆண்டில் அவர் நியூயார்க் பல்கலைக்கழகத்தில் இயற்பியல் பேராசிரியராக நியமிக்கப்பட்டார் , அங்கு அவருக்கு இருபது வெற்றிகரமான முனைவர்  வேட்பாளர்கள் உட்பட பல மாணவர்கள் இருந்தனர். இந்த மாணவர்களில் சிலர் பொதுச் சார்பியல் துறையில் பெயர்பெற்ற  வல்லுனர்களாக மாறினர். இதில் எலி கானிக்  இரிச்சர்டு  கிரீன், சி. வி. விஸ்வேஸ்வரா ஆகியோர் சிலராவர் .

அவர் ஏராளமான ஆவணங்களை வெளியிட்டார்  ஈர்ப்பு விசை அண்டவியல், கருந்துளைகள் பற்றி பல புத்தகங்களை இணைந்து எழுதியுள்ளார். திசம்பர் 1996 இல் நியூயார்க் பல்கலைக்கழகத்தில் அவரது நினைவாக ஒரு  கருத்தரங்கம் நடைபெற்றது.

அவர் தனது 88 வயதில் ஜனவரி 5,2015 அன்று  இறந்தபோது நியூயார்க் நகரத்தில் உள்ள அவரது மனாட்டன் குடியிருப்பில் குடும்பத்தினராலும்  நண்பர்களாலும் சூழப்பட்டார்.

## மேற்கோள்கள்


## வெளி இணைப்புகள்
*Homepage at New York University
*Engelbert Schucking Papers, New York University Archives

பகுப்பு:2015 இறப்புகள்
பகுப்பு:1926 பிறப்புகள்
பகுப்பு:செருமானிய இயற்பியலாளர்கள்
பகுப்பு:செருமானிய வானியலாளர்கள்
பகுப்பு:அண்டவியலாளர்கள்
பகுப்பு:சார்பியல் கோட்பாட்டாளர்கள்
மேக்ரோபிராக்கியம் பஞ்சாரே

**மேக்ரோபிராக்கியம் பஞ்சாரே** (*Macrobrachium banjarae*) என்பது 1958-ல் முதன்முதலில் விவரிக்கப்பட்ட நன்னீர் இறால் சிற்றினமாகும். இது *பேலிமேனிடே* குடும்பத்தில் *[[மேக்ரோபிராக்கியம்]]* பேரினத்தினைச் சேர்ந்தது.  இது இந்தியாவில் ஆந்திரப் பிரதேசம், கர்நாடகா, மத்தியப் பிரதேசம், மகாராட்டிரா மற்றும் மேற்கு வங்காளம் ஆகிய மாநிலங்களில் காணப்படும் ஒரு அகணிய இறால் ஆகும்.

## மேற்கோள்கள்


பகுப்பு:மேக்ரோபிராக்கியம்
பெரிய நிக்கோபார் தீவு வளர்ச்சித் திட்டம்

**பெரிய நிக்கோபார் தீவு வளர்ச்சித் திட்டம்'' (**Great Nicobar Development Plan''), வங்காள விரிகுடாவில் அமைந்த இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகளுக்கு 
தெற்கே அமைந்த பெரிய நிக்கோபார் தீவில் உள்ள நிகோபார் மாவட்டத்தின் பெரிய அளவிலான வளர்ச்சித் திட்டமாகும். 
நிகோபார் மாவட்டத்தின் வளர்ச்சித் திட்டத்திற்கு 2022ம் ஆண்டில் இந்திய அரசு ரூபாய் ₹75,000 கோடி (US$9.4 பில்லியன்) ஒதுக்கியுள்ளது.

நிதி ஆயோக் மற்றும் அந்தமான் &  நிக்கோபார் தீவுகளின் ஒருங்கிணைந்த வளர்ச்சி குழுமம் பாதுகாப்பு முக்கியத்துவத்தையும், புவிசார் யுக்தியையும், போக்குவரத்து, வணிகம், தொழில் வளர்ச்சியையும், கடல்சார் சூழல் சுற்றுலா வளர்ச்சியை மேம்படுத்துவதையும் இத்திட்டத்தின் நோக்கங்களாகக் கொண்டுள்ளது.இத்திட்டத்தின் கீழ் நான்கு பெரிய வளர்ச்சித் திட்டங்கள் கொண்டு வரப்படவுள்ளது:  
# நிகோபார் மாவட்டத்தில் உள்ள காலத்திய கடற்கரையில் ஆண்டுக்கு 14.2 மில்லியன் சரக்குப் பெட்டகங்களைக் கையாளும் வகையில் துறைமுகம் அமைப்பது. 
# நிகோபார் மாவட்டத்தில் பன்னாட்டு வானூர்தி நிலையம் அமைத்தல்.
# நிகோபார் மாவட்டத்தில் 16,610 எக்டேர் பரப்பளவில் 450 மெகா வாட் திறன் கொண்ட  இயற்கை எரிவாயு மின் உற்பத்தி நிலையம் மற்றும்  சூரிய மின் ஆற்றல் நிலையங்கள் அமைத்தல்.
# கடற்கரையில் இரண்டு புதிய பசுமை நகரங்கள் அமைத்தல்.

இந்தியச் சுற்றுச்சூழல் மற்றும் வனங்கள் அமைச்சகத்தின் வல்லுநர் குழு 2022ம் ஆண்டில் இத்திட்டத்திற்கு ஏற்கனவே ஒப்புதல் வழங்கியுள்ளது.

## மேற்கோள்கள்

பகுப்பு:அந்தமான் நிக்கோபார் தீவுகள்
பகுப்பு:நிகோபார் மாவட்டம்
கிறிசு சிகர்டுசன்

**கிறிசு சிகர்டுசன்** ஒரு கனடிய இயற்பியலாளரும் அண்டவியலாளரும் ஆவார். இவர் பிரித்தானியக் கொலம்பியா பல்கலைக்கழகத்தின் வான்கூவர் பிரித்தானியக் கொலம்பியாவில் உள்ள இயற்பியல், வானியல் துறையில் இணை பேராசிரியராக உள்ளார். அவர் முன்பு நாசாவினலபுள் ஆய்வுறுப்பினராகவும் உயர் ஆய்வு நிறுவனத்தின் உறுப்பினராகவும் இருந்தார். கலிபோர்னியா தொழில்நுட்ப நிறுவனத்தில் இயற்பியலில் முனைவர் பட்டம் பெற்றார்.

சிகர்டுசன் அண்டவியல் சிற்றலைவுகளில் இருண்ட பொருளின் விளைவுகள் குறித்த பணிக்காகவும் இருண்ட பொருள் துகள் இயற்பியலின் புதிய படிமங்களுக்காகவும் அண்டவியல் மூலம் பல்லண்ட  அடையாளங்களைக் கவனிப்பதற்கான திறனுக்காகவும் அறியப்படுகிறார். தொடக்கநிலைப் புடவியின் இயற்பியல் , அண்டவியல் சிற்றலைவுக் கோட்பாடு,  21 செமீ  அண்ட  அலைவுகள் ஆகியவை அவரது பிற படைப்புகள் அடங்கும்.

2010 ஆம் ஆண்டில் , இருண்ட பொருளின் உருவாக்கத்தை  அடர்துகளாக்கத்துடன் இணைக்கும் பொருளின் தோற்றம் குறித்த கோட்பாடான இருட்துகளாக்கக் கோட்பாட்டை முன்மொழிந்த ஒரு கட்டுரையை அவர் பிறருடன்இணைந்து எழுதினார். நீண்ட காலத்திற்கு முதன்மின்கள் அல்லது நொதுமிகள் இருண்ட பொருளுடன் தொடர்புகொள்வதன் மூலம் அழிக்கப்படலாம் என்று இந்தக் கோட்பாடு கணித்துள்ளது.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:கோட்பாட்டு இயற்பியலாளர்கள்
பகுப்பு:கனடிய அண்டவியலாளர்கள்
பகுப்பு:கனடிய இயற்பியலாளர்கள்
இலியோனார்டு பார்க்கர்

**இலியோனார்டு இம்மானுவேல் பார்க்கர்** ( பிறப்பு:1938) இயற்பியலின் புகழ்பெற்ற பேராசிரியரும் , விசுகான்சின் - மில்வாக்கி பல்கலைக்கழகத்தில் ஈர்ப்பு மற்றும் அண்டவியல் மையத்தின் முன்னாள் இயக்குநரும் ஆவார். 1960களின் பிற்பகுதியில் பார்க்கர் இயற்பியலின் ஒரு புதிய பகுதியான  வளைந்த  காலவெளித் தொடர்மத்தில்  குவையப் புலக் கோட்பாட்டை நிறுவினார்.  குறிப்பாக , மாறிவரும் ஈர்ப்புப் புலத்தில்  குவையப் புலக் கோட்பாட்டிற்கு போகோலியுபோவ் உருமாற்றங்களின் நுட்பத்தைப் பயன்படுத்துவதனால் , அவர் இப்போது அண்டவியல் துகளாக்கம் என்று அழைக்கப்படும் இயற்பியல் பொறிமுறையைக் கண்டுபிடித்தார். அவரது கண்டுபிடிப்பு ஒரு ஆச்சரியமான விளைவைக் கொண்டுள்ளது. புடவியின் விரிவாக்கமே வெற்றிடத்திலிருந்து துகள்களை உருவாக்க முடியும்.
அவரது பணி நூற்றுக்கணக்கான இயற்பியலாளர்களின் ஆராய்ச்சிக்கு ஊக்கமளித்தது. மேலும்,  2,000  எண்ணிக்கைக்கும் மேற்பட்ட ஆராய்ச்சி ஆவணங்களில்  சான்று காட்டப்பட்டுள்ளது. இது சோவியத் இயற்பியலாளர் ஆந்திரி சாகரோவின் நினைவுக் குறிப்புகளில் பாராட்டப்பட்டது. அதோடு, கருந்துளைகளால் துகள்கள் உருவானதைக் கண்டறிய  சுட்டீவன்  ஆக்கிங்கிற்கு உதவியது.

நியூகேஸில் பல்கலைக்கழகத்தின் டேவிடு டாம்சுடன் இணைந்து , வளைந்த காலவெளியில் குவையப் புலக் கோட்பாடு குறித்த பட்டதாரி நிலை பாடப்புத்தகங்களுக்கு பார்க்கர் இணைந்து நூல் எழுதியுள்ளார் , *வளைந்த காலவெளி தொடர்மத்தில்* குவையப் புலக் கோட்பாடு:  குவையமயப் புலங்களும் ஈர்ப்பும் (கேம்பிரிட்ஜ் பல்கலைக்கழக  அச்சகம், 2009) ISBN .

1967 ஆம் ஆண்டில்  ஆர்வர்டு பல்கலைக்கழகத்தில் முனைவர் பட்டம் பெற்றார். அவரது வழிகாட்டி சிட்னி கோல்மேன் ஆவார்.

## விருதுகளும் தகைமைகளும்

* 1984 இல் தேர்ந்தெடுக்கப்பட்ட  ஆய்வுறுப்பினர், அமெரிக்க இயற்பியல் கழகம்
* 2000 பார்க்கர் கருத்தரங்கம்

## மேற்கோள்கள்

## வெளி இணைப்புகள்

பகுப்பு:Articles with hCards
பகுப்பு:1938 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:அமெரிக்க அண்டவியலாளர்கள்
பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:அமெரிக்க இயற்பியலாளர்கள்
ஜெப்ரி வீக்சு (கணிதவியலாளர்)

**ஜெப்ரி  இரென்விக்** வீக்சு (Jeffrey Renwick Weeks) (பிறப்பு: டிசம்பர் 10,1956) ஓர் அமெரிக்கக் கணிதவியலாளர் ஆவார். வீக்சு 1999 ஆம் ஆண்டின் மெக்ஆர்த்தர்  ஆய்வுறுப்பினர் ஆவார்.

## வாழ்க்கை

## ஆராய்ச்சி
வீக்சின் ஆராய்ச்சிப் பங்களிப்புகள் முதன்மையாக 3 - நெறிப்புல,  அண்டக் கட்டமைப்பியல் துறையில் உள்ளன.

1985 ஆம் ஆண்டில் வீக்சு கண்டுபிடிக்கப்பட்ட வீக்சு பன்னெறிப்புலம் என்பது குறைந்த அளவு  வாய்ப்பு அளவைக் கொண்ட மீவளைய 3 - நெறிப்புலம் ஆகும். கணித ஆராய்ச்சி, கணிதக் காட்சிப்படுத்தலுக்கு உதவுவதற்காக வீக்ஸ் பல்வேறு கணினி நிரல்களை எழுதியுள்ளார். அவரது ஸ்னாபியா திட்டம் மீவளைய 3 - நெறிப்புலங்களைப் படிக்கப் பயன்படுத்தப்படுகிறது , அதே நேரத்தில் நடுநிலைப் பள்ளி உயர்நிலைப் பள்ளி மற்றும் கல்லூரி மாணவர்களுக்கு இந்ஙறிவுரைகளை அறிமுகப்படுத்த ஊடாடும் மென்பொருளையும் உருவாக்கியுள்ளார்.

இடஞ்சார்ந்த பிரபஞ்சத்தைப் புரிந்துகொள்ள இடவியல் பயன்படுத்துவதில் வீக்சு குறிப்பாக ஆர்வமாக இருந்தார்.  The Shape of Space: How to Visualize Surfaces and Three - dimensional Manifolds (Marcel Deker) என்ற அவரது புத்தகம் குறைந்த பருமானப் பன்னெறிய வடிவவியல், இடத்தியல் ஆகியவற்றை ஆராய்கிறது. இரண்டாம் பதிப்பு (2002) ISBN ) அண்டவியல் கருப்பொருளைப் பயன்படுத்துவதில் அவர் செய்த சில பணிகளை விளக்குகிறது.

## விருதுகளும் தகைமைகளும்
வீக்சு 1999 இல் மெக்ஆர்த்தர்  ஆய்வுறுப்பினர் ஆனார். 2007 ஆம் ஆண்டில் , " தி பாயின்கேர் டோடெகாஹெட்ரல் ஸ்பேஸ் அண்ட் தி மிஸ்டரி ஆஃப் தி மிஸ்ஸிங் ஃப்ளக்டுவேஷன்ஸ் " (AMS 2004 இன் அறிவிப்புகள்) என்ற தனது ஆய்வறிக்கைக்காக லெவி எல். கோனன்டு பரிசை வென்றார் , மேலும் 2008 ஆம் ஆண்டில் கோனண்டின் முன்னாள் முதலாளி வோர்செசுட்டர் பாலிடெக்னிக் நிறுவனத்தில் முதல் லெவி கோனன்டு சொற்பொழிவை வழங்கினார்.

## மேற்கோள்கள்

## வெளி இணைப்புகள்
*
*Weeks' Topology and Geometry software website

பகுப்பு:1956 பிறப்புகள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:அமெரிக்க அண்டவியலாளர்கள்
பகுப்பு:வாழும் மக்கள்
பகுப்பு:அண்டவியலாளர்கள்
மதுரைப் பாறைப்பல்லி

**மதுரைப் பாறைப்பல்லி** (*Madurai Rock Gecko*)(*கெமிடாக்டைலசு மல்டிசல்கேடசு*) என்பது 2023-ஆம் ஆண்டு மதுரை நாகமலைப் பகுதியில் ஆய்வாளர்கள் கண்டறிந்த பாறையில் வாழும் பல்லியாகும். வீட்டுப்பல்லியின் பேரினத்தின்கீழ் வரும் இவ்வினம் தனிச்சிறப்பியல்புகளைப் பெற்றுள்ளது. பொதுவாக இப்பேரினத்தைச் சேர்ந்த பல்லிகள் நஞ்சற்றவை. மனிதர்களுக்குத் தீங்கு ஏற்படுத்தக் கூடியவை அல்ல. இவை இரவில் இரைதேடுவதைக் கண்டுள்ளனர்.

## தோற்றம்
மதுரைப் பாறைப்பல்லிகளின் குறிப்பிடத்தக்க அடையாளம் மேற்புறத் தோல் நெடுகவுள்ள சிப்பி வடிவ குருக்கள். இவை 84 மில்லி மீட்டர் நீளம் வளரக்கூடியவை. மேற்புறம் பழுப்பு நிறத்திலிருக்கும். கழுத்துக்கும் பின்னங்கால்களுக்கும் இடையே நான்கு மஞ்சட்பழுப்புப் பட்டைகளைக் காணலாம். தலைப்பகுதியின் மேற்புறம் அடர்பழுப்பாக இருக்கும். வாலின் மேற்புறத்தில் 9 அல்லது 10 பழுப்புப் பட்டைகள் காணப்படுகின்றன. தலைமுதல் பின்னங்கால்கள்வரை கீழ்ப்பகுதி வெள்ளையாக இருக்கிறது. வாலின் அடிப்பகுதி பழுப்பில் மஞ்சட்பட்டைகளுடன் காணப்படுகிறது.

## பரம்பல்
மதுரைப் பாறைப்பல்லிகள் தற்போது மதுரை மாவட்டம் நாகமலையிலுள்ள சவெநா கல்லூரிக்கருகில் மட்டுமே காணப்பட்டுள்ளன. இவற்றின் பரம்பல் எவ்வளவு எனத் தெரியவில்லை எனினும் சற்று வடக்கே சிறுமலைப் பாறைப்பல்லியும், மேற்கே மேகமலைப் பாறைப்பல்லியும் தெற்கில் திருவிதாங்கூர் பாறைப்பல்லியும், திருநெல்வேலி பாறைப்பல்லியும் காணப்பெறுகின்றன. இப்பல்லி இவற்றிலிருந்து தனித்த இனமாகக் கண்டறியப்பட்டுள்ளதால் இது மதுரைப் பகுதியைச் சேர்ந்த அகணிய உயிரினமாக இருக்கக் கூடும்.

## மேற்கோள்கள்


பகுப்பு:இந்திய அகணிய உயிரிகள்
பகுப்பு:பல்லிகள்
பகுப்பு:இந்திய ஊர்வன
2-மெத்தாக்சிபுரோப்பீன்

**2-மெத்தாக்சிபுரோப்பீன்** (*2-Methoxypropene*) C4H8O என்ற என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் ஈதராக வகைப்படுத்தப்படும் இச்சேர்மம் கரிமத் தொகுப்பு வினைகளில் ஒரு முகவராகப் பயன்படுத்தப்படுகிறது. ஆல்ககால் பாதுகாக்கும் குழுவை அறிமுகப்படுத்துவதற்காகவும்  டையால்களை அசிட்டோனைடு குழுவாக மாற்றவும்  இம்முகவர் பயன்படுகிறது.

## தயாரிப்பு
2-மெத்தாக்சிபுரோப்பீனை 
இருமெத்தாக்சிபுரோப்பீனிலிருந்து மெத்தனாலை நீக்குவதன் மூலம் அல்லது மெத்தனாலை புரோபைன் அல்லது புரோபாடையீனுடன் சேர்த்து வினைபுரியச் செய்வதன் மூலம் 2-மெத்தாக்சிபுரோப்பீனை தயாரிக்கலாம்.

## மேற்கோள்கள்

பகுப்பு:ஈதர்கள்
பகுப்பு:கரிம வேதியியல் வினையாக்கிகள்
பகுப்பு:ஐசோபுரோப்பீனைல் சேர்மங்கள்
கேரள மாநில பல்லுயிர் வாரியம்

**கேரளா மாநில பல்லுயிர் வாரியம்** (*The Kerala State Biodiversity Board*) என்பது இந்தியாவில் தேசிய பல்லுயிர் ஆணையத்தால் அமைக்கப்பட்ட 28 மாநில பல்லுயிர் வாரியங்களில் ஒன்றாகும். இது கேரள அரசின் தன்னாட்சி அமைப்பாகும்.

கேரளா மாநில பல்லுயிர் வாரியத்தின் தலைமையகம் திருவனந்தபுரத்தில் அமைந்துள்ளது. இந்த வாரியமானது 2008-ல் அமைக்கப்பட்ட மாநில பல்லுயிர் சட்டம் மற்றும் உயிரியல் பன்முகத்தன்மை சட்டம், 2002 ஆகியவற்றின் கீழ் செயல்படுகிறது. கேரளா மாநில பல்லுயிர் வாரியம், தலைவர் மற்றும் உறுப்பினர் செயலாளரால் வழிநடத்தப்படுகிறது. இதில் நிபுணத்துவ அரசு அதிகாரிகள் குழு ஒன்றும் உள்ளது. இந்த குழு செயல்பாடுகளில் வழிநடத்துகிறது. கேரளா மாநில பல்லுயிர் வாரிய தலைவராக முனைவர் சி ஜார்ஜ் தாமசும், உறுப்பினர் செயலாளராக முனைவர் ஏ. வி. சந்தோஷ்குமாரும் உள்ளனர்.

21 மே 2014 அன்று, உயிரியல் பன்முகத்தன்மைக்கான பன்னாட்டு நாளினை முன்னிட்டு, கேரளா மாநில பல்லுயிர் வாரியம் கேரளா மாநிலம் முழுவதும் உள்ள பல்கலைக்கழகங்கள் மற்றும் பிற நிறுவனங்களில் மாநிலத்தின் வளமான பல்லுயிர் பெருக்கத்தை வெளிப்படுத்தும் வகையில் 'சாந்திஸ்டல்கள்' (பல்லுயிர் மையங்கள்) நிறுவும் திட்டத்தைச் செயல்படுத்தியது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம் http://www.keralabiodiversity.org/

பகுப்பு:கேரள அரசு
நாகேசுவர் ராவ்

**நாகேசுவர் ராவ்** (*Nageshwar Rao*) இந்திய நாட்டைச் சேர்ந்த ஒரு மேலாண்மை பேராசிரியர் ஆவார். அலகாபாத்து பல்கலைக்கழகம், பனாரசு இந்து பல்கலைக்கழகம், விக்ரம் பல்கலைக்கழகம் உள்ளிட்ட பல்கலைக் கழகங்களில் 26 ஆண்டுகளுக்கும் மேலாக பேராசிரியராகப் பணியாற்றியுள்ளார்.

உலகின் மிகப்பெரிய பல்கலைக்கழகமான இந்திரா காந்தி தேசிய திறந்தநிலைப் பல்கலைக்கழகத்தின்  துணைவேந்தராகப் பணியாற்றுகிறார்.  மத்திய இந்தி இயக்குநரகத்தின் இயக்குநராகவும், இந்திய உயர்கல்வி நிறுவனதின் இயக்குநராகவும், உத்தராகண்டம் திறந்தநிலை பல்கலைக்கழகத்தின் துணைவேந்தராகவும், உத்தரபிரதேச இராசர்சி டாண்டன் திறந்தநிலை பல்கலைக்கழகத்தின் துணைவேந்தராகவும் மற்றும் பொதுநலவாய  கற்றலின் கெளரவ உறுப்பினராகவும் என பல்வேறு பதவிகளில் பணிபுரிந்துள்ளார்.

பேராசிரியர் நாகேசுவர ராவ், திறந்த மற்றும் தொலைதூரக் கற்றலில் இருந்து கலப்புக் கற்றலுக்கு முன்னுதாரண மாற்றத்தைக் கொண்டு வருவதற்குப் பெரிதும் காரணமாக இருந்தார்.

## மேற்கோள்கள்


பகுப்பு:இந்தியக் கல்வியாளர்கள்
ஐன்சுடைனியம் புளோரைடு

**ஐன்சுடைனியம் புளோரைடு** (*Einsteinium fluoride*) EsF3என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐன்சுடைனியமும் புளோரினும் சேர்ந்து இந்த இருமச் சேர்மம் உருவாகிறது.

## தயாரிப்பு
ஐன்சுடைனியம்(III) குளோரைடு கரைசல்கள் புளோரைடு  அயனிகளுடன் வினைபுரியும் போது ஐன்சுடைனியம் புளோரைடு வீழ்படிவாக உருவாகிறது. ஐன்சுடைனியம்(III) ஆக்சைடுடன் குளோரின் முப்புளோரைடு (ClF3) அல்லது F2 வாயுவை 1-2 வளிமண்டல அழுத்தம் மற்றும் 300 முதல் 400 பாகை செல்சியசு வெப்பநிலையில் வினைபுரியச் செய்து ஐன்சுடைனியம் புளோரைடு தயாரிப்பது மாற்று தயாரிப்பு செயல்முறையாகும்.

## இயற்பியல் பண்புகள்
கலிபோர்னியம்(III) புளோரைடு சேர்மத்தில் உள்ளதைப் போல ஐன்சுடைனியம் புளோரைடு அறுகோணப் படிக உருவத்தில் படிகமாகிறது. இங்கு Es3+ அயனிகள் புளோரின் அயனிகளால் ஈருச்சி முக்கோணப் பட்டகத்தில் 8 மடங்காக ஒருங்கிணைக்கப்பட்டுள்ளன. படிகங்களாக உருவாகும் இச்சேர்மம் நீரில் கரையாது..

## வேதியியல் பண்புகள்
இலித்தியம் உலோகத்தால் ஐன்சுடைனியம் புளோரைடு ஐன்சுடைனியமாக ஒடுக்கப்படுகிறது:

::

## மேற்கோள்கள்

பகுப்பு:ஐன்சுடைனியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
நவயுக தகவல்நுட்பம்

**நவயுகா தகவல்நுட்பம்**  (*Navayuga Infotech*) என்பது இந்தியாவின் ஐதராபாத்தை தலைமையிடமாகக் கொண்ட ஒரு தகவல் தொழில்நுட்ப நிறுவனமாகும். இது நவயுகா குழும நிறுவனங்களின் ஒரு பகுதியாகும். நவயுக தகவல்நுட்பம் 1997ஆம் ஆண்டு ஒரு தனியார் வரையறுக்கப்பட்ட நிறுவனமாக தனது செயல்பாடுகளைத் தொடங்கியது. 1998ஆம் ஆண்டில், மருத்துவ சுகாதார *பி.பி.ஓ.* சேவைகளை வழங்குவதற்காக இந்தியாவில் *டிஜிட்ரான்சு* என்ற புதிய பிரிவையும், தன் வாடிக்கையாளர்களுக்கு தகவல்நுட்ப பணியாளர் சேவைகளை வழங்குவதற்காக அமெரிக்காவில் நவ்டெக் கன்சல்டிங்கையும் துவக்கியது. பின்னர் மத்திய கிழக்கு மற்றும் ஆப்பிரிக்காவிற்கு செயல்பாடுகளை விரிவுபடுத்தியது. நவயுக தகவல்நுட்ப நிறுவன அலுவலகங்கள் அமெரிக்க ஐக்கிய நாடுகள், மத்திய கிழக்கு, தென்னாப்பிரிக்கா, கென்யா மற்றும் நமீபியாவில் உள்ளன. இது செயல்வல்லமை முதிர்ச்சி ஒப்புரு நிலை 5 மற்றும் சீர்தரத்துக்கான அனைத்துல நிறுவன 9001 சான்றளிக்கப்பட்ட நிறுவனமாகும்.

## முக்கிய ஈடுபாடுகள்
* டிரான்ஸ்நெட் தேசிய துறைமுக முகைமைக்கு தென்னாப்பிரிக்கா முழுவதும் உள்ள அனைத்து துறைமுகங்களுக்கும் ஒருங்கிணைந்த துறைமுக மேலாண்மை அமைப்பினைச் செயல்படுத்துதல்
* இந்திய விமான நிலைய ஆணையத்திற்காக 96 விமான நிலையங்களில் விமான நிலைய மேலாண்மை அமைப்பினைச் செயல்படுத்தல் 
* இட்டாநகர் நகராட்சிக்கு மின்-நகராட்சி அமைப்பை செயல்படுத்துதல்

## மேற்கோள்கள்

பகுப்பு:ஐதராபாத்து
பகுப்பு:தகவல் தொழில்நுட்பம்
நவயுக குழுமம்

**நவயுகா குழுமம்** (*Navayuga Group*) என்பது ஐதராபாத்தை தலைமையிடமாகக் கொண்ட ஒரு இந்தியப் பன்னாட்டு நிறுவனமாகும். இதில் சாலைகள், பாலங்கள், மெற்றோ ரயில், கடல்சார் பணிகள், தகவல் தொழில்நுட்ப நிறுவனங்கள், துறைமுகங்கள், மின் திட்டங்கள் மற்றும் எஃகு அலகுகளில் பொது உள்கட்டமைப்பு ஆகியவை அடங்கும். இது 1986ஆம் ஆண்டு சி. விஸ்வேஸ்வர ராவ் அவர்களால் நிறுவப்பட்டது.

## வரலாறு
நவயுகா குழுமம் 1986ஆம் ஆண்டு தனியார் வரையறுக்கப்பட்ட நிறுவனமாக தனது செயல்பாடுகளைத் தொடங்கியது.

## குழு நிறுவனங்கள்

* நவயுகா பொறியியல் நிறுவனம் 
* நவயுகா ஏவியேஷன் தனியார் நிறுவனம்
* நவயுக தகவல்நுட்பம்
* நவயுக சக்தி
* நவயுக எஃகு
* *நவயுக ரீல்*
* நவயுக இடம்சார் தொழில்நுட்பம்

## மேற்கோள்கள்


பகுப்பு:ஐதராபாத்து
மார்ட்டின் போயோவால்டு

**மார்ட்டின் போயோவால்டு (Martin Bojowald)** (பிறப்பு: பிப்ரவரி 18,1973) ஒரு ஜெர்மன் இயற்பியலாளர் ஆவார் , அவர் இப்போது பென் மாநில இயற்பியல் துறையின் பீடத்தில் பணிபுரிகிறார் , அங்கு அவர் ஈர்ப்பு மற்றும் அண்டவியல் நிறுவனத்தில் உறுப்பினராக உள்ளார். பென் மாநிலத்தில் சேருவதற்கு முன்பு அவர் ஜெர்மனியில் உள்ள மாக்ஸ் பிளாங்க் இன்ஸ்டிடியூட் ஃபார் கிராவிடேஷனல் இயற்பியலில் பல ஆண்டுகள் கழித்தார். அவர் வளைய குவாண்டம் ஈர்ப்பு மற்றும் இயற்பியல் அண்டவியல் ஆகியவற்றில் பணியாற்றுகிறார் , மேலும் வளைய குவான்டம் அண்டவியல் துணைத் துறையை நிறுவிய பெருமைக்குரியவர்.

## பதவிகள்

* தற்போது இயற்பியல் பேராசிரியர் பென்சில்வேனியா மாநில பல்கலைக்கழகம் ஈர்ப்பு, அண்டத்திற்கான நிறுவனம்
* ஜனவரி 2006 - ஜூன் 2009: பென்சில்வேனியா மாநில பல்கலைக்கழகத்தின் ஈர்ப்பு, அண்டத்திற்கான உதவி பேராசிரியர்
* செப்டம்பர் 2003 - டிசம்பர் 2005:9 - - - -  இளம் அறிவியல் பணியாளர், ஆல்பர்ட் - ஐன்சுட்டைன் நிறுவனம்
* செப்டம்பர் 2000 - ஆகஸ்ட் 2003:4 - பிந்தைய முனைவர் அறிஞர், ஈர்ப்பு இயற்பியல், வடிவியல் மையம், பென்சில்வேனியா மாநில பல்கலைக்கழகம்

## கல்வி

* ஜூன் 2000:3000 ஜெர்மனியில் RWTH ஆச்சென், செருமனி.  முனைவர் பட்டம் (சிறப்பு மேற்பார்வையாளர், பேராசிரியர்.  ஆன்சு ஏ. காசுடிரப்
* ஜூலை 1998 - ஆகஸ்ட் 2000: டி. எஃப். ஜி - பட்டதாரி கல்லூரியின் ஆய்வுறுப்பினர், " உயர் ஆற்றல்களில் வல்விசை,  மின் மெல்விசை ஊடாட்டங்கள் "
* ஜூன் 1998:109 ஆர். டபிள்யூ. டி. எச் ஆச்சென் பட்டம் (சிறப்பு மேற்பார்வையாளர்ஃ பேராசிரியர். முனைவர்  ஆன்சு ஏ. காசுடிரப்
* ஏப்ரல் 1995 - ஜூன் 1998: ஆய்வுறுப்பினர், செருமனி தகைமை அறக்கட்டளை
* அக்டோபர் 1993 - ஜூன் 2000:RWTH ஆச்சென்

## விருதுகளும் பரிசுகளும்

* இயற்பியல் அறிவியலில் ஆசிரிய அறிஞர் பதக்கம் 2011 பென் மாநில பல்கலைக்கழகம்
* கற்பித்தல் விருது 2009 பென் மாநில இயற்பியல் மாணவர் கழகம்
* NSF தொழில் விருது 2008: " அண்டவியலில் பயனுள்ள விளக்கங்கள் "
* பன்னாட்டுப் பொது சார்பியல், ஈர்ப்புக்  கழகத்தின் 2007 ஆம் ஆண்டு சாந்தோபோலோசு பரிசு
* ஜனவரி 2005 இல் நேச்சர் இதழில்  வெளியிட உருவப்படம் தேர்ந்தெடுக்கப்பட்டது
* முதல் விருது ஈர்ப்பு ஆராய்ச்சி அறக்கட்டளைக் கட்டுரை போட்டி, 2003

## மேலும் காண்க

* குவையக் கண்ணி ஈர்ப்பு ஆராய்ச்சியாளர்களின் பட்டியல்
* பெருமோதல்
* அபய் அசுட்டேகர்

## மேற்கோள்கள்

## வெளி இணைப்புகள்
* Loop Quantum Cosmology
*  Later edition of the above article
* Absence of Singularity in Loop Quantum Cosmology
* Publications at ArXiv
* an interview published in Nature
* Glimpse of Time Before Big Bang Possible by Charles Q. Choi. Article on Space.com using Bojowald as authority. July 1, 2007. Retrieved July 2, 2007.

*

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:செருமானிய வானியலாளர்கள்
2,3- இருமெத்தில்-1-பியூட்டீன்

**2,3- இருமெத்தில்-1-பியூட்டீன்** (*2,3-Dimethyl-1-butene*) என்பது CH2=C(CH3)CH(CH3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இருமெத்தில்பியூட்டீனின் மற்ற சமபகுதியங்களைப் போலவே, இதுவும் நிறமற்ற நீர்மமாகும். 2,3-இருமெத்தில்-2-பியூட்டீனுடன் சேர்ந்து, புரோப்பைலீனின் இருபடியாதல் வினை மூலம் இதை உருவாக்க முடியும். டோனலைடு என்ற வணிக ரீதியிலான நறுமணப் பொருள் தயாரிப்பதற்கான முன்னோடிச் சேர்மமாக 2,3- இருமெத்தில்-1-பியூட்டீன் பயன்படுகிறது.

## மேற்கோள்கள்


பகுப்பு:ஆல்க்கீன்கள்
செச்சு சூப்சா

**செச்சு சூப்சா** (*Sechü-Zubza*) வடகிழக்கு இந்தியாவின் நாகாலாந்து மாநிலத்தின் கோகிமா மாவட்டத்தில் உள்ள சிற்றூர் ஆகும். நாகாலாந்து தலைநகரான கோகிமா நகரத்திற்கு மேற்கே 17 கிலோ மீட்டர் தொலைவில் செச்சு-சூப்சா சிற்றூர் அமைந்துள்ளது. 2011ல் செச்சு-சூப்சா சிற்றூரின் மக்கள் தொகை 4,460 ஆகும்.

## புதிய இருப்புப் பாதை திட்டம்
நாகாலாந்தின் திமாப்பூர் -  செச்சு சூப்சா மற்றும் மணிப்பூர் தலைநகரம் இம்பால் நகரத்தை இணைக்கும் 140 கிலோ மீட்டர் நீளம் கொண்ட புதிய இருப்புப் பாதை திட்டத்திற்கு ரூபாய் 20.61 கோடி ஒதுக்கி இந்திய இரயில்வே வாரியம் சூலை 2023-இல் ஒப்புதல் வழங்கியுள்ளது.

## மேற்கோள்கள்


பகுப்பு:நாகாலாந்து மாநிலத்திலுள்ள ஊர்களும் நகரங்களும்
மைசூர் காகித ஆலை

**மைசூர் காகித ஆலை நிறுவனம்**  (*Mysore Paper Mills*)   இந்தியாவின் கர்நாடகா மாநிலத்தின் சிமோகா மாவட்டம்  பத்ராவதியில் அமைந்துள்ளது. இது 1936 ஆம் ஆண்டு மைசூர் மாநிலத்தின் அப்போதைய மகாராசாவான நல்வாடி கிருட்டிணராச உடையார்   அவர்களால் நிறுவப்பட்டது. 1977 ஆம் ஆண்டு இந்த  நிறுவனம் அரசாங்க நிறுவனமாக மாறியது. நிறுவனம் 2004 ஆம் ஆண்டில் ஐஎசுஓ எனப்படும் சீர்தரத்துக்கான அனைத்துலக நிறுவனச் சான்றிதழைப் பெற்றது.

## மூடல்
மைசூர் காகித ஆலை நிறுவனம் 2016 ஆம் ஆண்டில்  தன்  செயல்பாட்டை நிறுத்திக் கொண்டது.  அரசாங்கம் இந்நிறுவனத்தை தனியார்மயமாக்க விரும்புகிறது, அதே நேரத்தில் தொழிலாளர்கள் அரசாங்கம் அதை புதுப்பிக்க வேண்டும் என்று கருதுகின்றனர்.  சில தொழிலாளர்கள் விருப்ப ஓய்வு திட்டத்தைத் தேர்ந்தெடுத்தனர்.  நிறுவனம் பொருட்களை அகற்றுவதற்கான ஏலங்களை வெளியிட்டுள்ளது 

## மேலும் பார்க்கவும்
* சிமோகா

## மேற்கோள்கள்

## புற இணைப்புகள்
* நிறுவனத்தின் அதிகாரப்பூர்வ இணையதளம்
பகுப்பு:இந்திய அரசுத்துறை நிறுவனங்கள்
பகுப்பு:கர்நாடகம்
அனில் அந்தோணி

**அனில் அந்தோனி**, இந்தியாவின் கேரள மாநில இந்திய தேசிய காங்கிரசு கட்சியின் தலைவரான ஏ. கே. ஆண்டனியின் மகனும், கேரள பிரதேச அகில இந்திய காங்கிரஸ் கட்சியின்  ஊடகக் குழுவின் ஒருங்கிணைப்பாளராகவும் இருந்தவர். இந்தியப் பிரதமர் நரேந்திர மோதி குறித்த சர்ச்சைக்குரிய பிபிசி ஆவணப்படம் பற்றிய தனது கருத்துக்களை டுவிட்டரில் பதிவு செய்த பிறகு காங்கிரஸ் கட்சியிலிருந்து சனவரி 2023-இல் விலகினார். 6 ஏப்ரல் 2023 அன்று தலைநகர் தில்லியில் மத்திய அமைச்சர்கள் பியூஷ் கோயல் மற்றும் வி. முரளிதரன் முன்னிலையில் அனில் அந்தோனி இன்று பாரதிய ஜனதா கட்சியில் இணைந்தார்.
## கல்வி & பணி
அனில் அந்தோணி 2007ல் திருவனந்தபுரம் பொறியியல் கல்லூரியில் தொழிலக பொறியலில் இளநிலை பட்டப்படிப்பை முடித்தார். பின்னர் கலிபோர்னியாவில் உள்ள இசுட்டான்போர்டு பல்கலைக்கழகத்தில் அறிவியல் மற்றும் பொறியல் மேலாண்மைப் படிப்பில் பட்டமேற்படிப்பை முடித்தார்.

அனில் அந்தோணி சிஸ்கோ, டார்க், காஸ்பர் லேப்ஸ் உள்ளிட்ட பல்வேறு பன்னாட்டு நிறுவனங்களில் பணிபுரிந்துள்ளார். கோவிட்19க்கு எதிரான இந்தியாவின் போராட்டத்திற்கு உதவக்கூடிய புதுமையான தொழில்நுட்ப தீர்வுகள் மற்றும் சிறந்த நடைமுறைகளை அடையாளம் காணவும், மேம்படுத்தவும், வரிசைப்படுத்தவும், இணைந்து செயல்படும் கண்டுபிடிப்பாளர்கள், நாடாளுமன்ற உறுப்பினர்கள் மற்றும் சுகாதார கொள்கை வகுப்பாளர்களின் செயல் குழுவை நிறுவினார்.
## தேசியச் செய்தித் தொடர்பாளராக
பாரதிய ஜனதா கட்சியின் தேசிய செய்தித் தொடர்பாளராக, அனில் ஆன்டனியை தேசியத் தலைவர் ஜே. பி. நட்டாவால் 29 ஆகஸ்டு 2023 அன்று நியமிக்ப்பட்டார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கேரள மக்கள்
கலாமண்டலம் லீலாம்மா

**கலாமண்டலம் லீலாம்மா** (Kalamandalam Leelamma) இந்தியாவின் கேரளாவைச் சேர்ந்த ஒரு முன்னணி மோகினியாட்ட நடனக் கலைஞர் ஆவார்.

மோகினியாட்டத்திற்கான இவரது பங்களிப்பிற்காக சங்கீத நாடக அகாடமி விருது வழங்கப்பட்டது.

1952 ஆம் ஆண்டில் கோட்டயத்தில் உள்ள மட்டக்கரையில் பிறந்த இவர், கலாமண்டலத்தில் நடனம் பயின்றார். பின்னர், அதே நிறுவனத்தில் ஆசிரியரானார். மோகினியாட்டம், பரதநாட்டியம், குச்சிப்புடி போன்றவற்றில் தீவிர ஈடுபாடு கொண்டிருந்த லீலாம்மா கலாமண்டலம் சத்யபாமா, கலாமண்டலம் சந்திரிகா ஆகியோரிடம் பயிற்சி பெற்றார்.  இந்திய அரசின் கலாச்சாரத் துறையின் மூத்த உறுப்பினராகவும் இருந்தார். பல தேசிய மற்றும் பன்னாட்டு நடனவிழாக்களில் கேரளாவைப் பிரதிநிதித்துவப்படுத்தினார். அடூர் கோபாலகிருட்டிணன் இயக்கிய ஓர் ஆவணப்படத்திலும் லீலாம்மா நடித்தார். 2017 ஆம் ஆண்டு சூன் மாதம் 15 ஆம் நாள் திருச்சூர் அத்தானியில் உள்ள அவரது இல்லத்தில் தன்னுடைய 65 ஆவது வயதில் காலமானார்.

## தனிப்பட்ட வாழ்க்கை
இவருக்கு கணவர் மதுசூதனன் என்பவரை திருமணம் செய்து கொண்ட இவருக்கு கிருட்டிணபிரசாத்து, கிருட்டிணப்பிரியா என்ற இரண்டு குழந்தைகள் உள்ளனர்.

## மேற்கோள்கள்

## புற இணைப்புகள்
*Official website

பகுப்பு:1952 பிறப்புகள்
பகுப்பு:2017 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கேரள மக்கள்
தாரிகா (அசுரர்)

[thumb| [படயணி|படையணிக்கு தாரிகா கோலம்]]
**தாரிகா** (Darika)  என்பது  முடியெட்டு  என்ற கேரளாவைச் சேர்ந்த  பாரம்பரிய சடங்கு நாடகத்தின்  ஒரு பாத்திரம் ஆகும்.   பகவதி அல்லது பத்ரகாளி வழிபாட்டிற்கான சடங்கு நடனம், பொதுவாக கேரளாவின் காளி கோவில்களில் மட்டுமே நிகழ்த்தப்படுகிறது.  இந்தக் கதை தாரிகா வதம் அல்லது தாரிகா கொலை என்றும் அழைக்கப்படுகிறது.

இக்கதையில், பிரம்மா, கொடூரமான அசுரர்களான தாரிகா மற்றும் தனவேந்திரன் ஆகிய இருவருக்கும் எந்த ஒரு ஆணின் கையிலும் மரணம் ஏற்படாதவாறு பாதுகாப்பு அளித்தார். ஆனால் இவர்களை ஒரு பெண்ணால்  கொன்றுவிடமுடியும் என்ற சாபம் இருந்தது. இருவரும் சக்திவாய்ந்தவர்களாகி, தெய்வங்களுக்கும் தெய்வீக மனிதர்களுக்கும் அச்சுறுத்தலாக மாறினர். தேவர்கள் அவர்களைத் தோற்கடிக்க பல முயற்சிகளுக்குப் பிறகு, சிவபெருமான் நாரதர் அளித்த வடிவமைப்பைப் பின்பற்றி பத்ரகாளியை உருவாக்கினார். அனைத்து தேவர்களும் தங்கள் சிறப்பு ஆயுதங்களை தானமாக அளித்தனர், பத்ரகாளி கடுமையான போருக்குப் பிறகு அசுரர்களை அழிப்பதில் வெற்றி பெற்றார். 

சமீபத்தில் இக்கதையுடன் தொடர்புடைய  "பள்ளிவாலு பத்ரவடகம்.." என்ற பாடல் பிரபலமானது.

## மேற்கோள்கள்

பகுப்பு:கேரளக் கலைகள்
பகுப்பு:அசுரர்